Publication: Magyar Közlöny
Issue: MK-1999-63 (Year: 1999, Number: 63)
Era: 1990-2004
Section: 1993. évi LXXVI. törvény, valamint a szakmai vizsgáztatás
Paragraph Index: 78

2. A munkaterület rövid, jellemző leírása A társasház-kezelői tevékenység olyan önálló feladatkör, amely a jó kapcsolatteremtő képességen alapulva, a munkafolyamat minden részletére kiterjed, és a társasház fenntartásával, a társasházak működésével összefüggő követelmények ismeretét feltételezi. A társasházkezelő a tevékenységi körén belül: — a társasház adottságainak ismeretében — gazdasági elemzés alapján — ajánlatot készít az épület fenntartására (üzemeltetésére, karbantartására, felújítására) vonatkozóan, — a tulajdonostársakkal kötött megbízási szerződésben foglaltak szerint szervezi az üzemeltetési és karbantartási feladatokat, irányítja és ellenőrzi a tervezett felújításokat, — a megbízási szerződés alapján javaslatokat dolgoz ki a társasház gazdálkodása, a közös tulajdonú épületrészek hasznosítása kérdéseiben.

Source: https://magyarkozlony.hu/hivatalos-lapok/4e4529b86629f76a4f895de554b338bf37fde7c1/dokumentumok/ce32c968df9c8ad76b5b2ebb9d0d73061adaa30a/letoltes